CELEX: 22005D0093
Language: hr
Date: 2005-07-08 00:00:00
Title: Odluka Zajedničkog odbora EGP-a br. 93/2005 od 8. srpnja 2005. o izmjeni Priloga I. (Veterinarska i fitosanitarna pitanja) Sporazumu o EGP-u

11/Sv. 071
            
            
               HR
            
            
               Službeni list Europske unije
            
            
               46
            
         22005D0093
   
               L 306/14
            
            
               SLUŽBENI LIST EUROPSKE UNIJE
            
            
               08.07.2005.
            
         
      ODLUKA ZAJEDNIČKOG ODBORA EGP-a
   br. 93/2005
   od 8. srpnja 2005.
   o izmjeni Priloga I. (Veterinarska i fitosanitarna pitanja) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog I. Sporazumu izmijenjen je Odlukom Zajedničkog odbora EGP-a br. 51/2005 od 29. travnja 2005. (1).
            
         
               (2)
            
            
               Uredbu Komisije (EZ) br. 745/2004 od 16. travnja 2004. o određivanju mjera za uvoz proizvoda životinjskog podrijetla za osobnu potrošnju (2) treba unijeti u Sporazum.
            
         
               (3)
            
            
               Ova se Odluka ne primjenjuje na Island i Lihtenštajn,
            
         ODLUČIO JE:
   Članak 1.
   Iza točke 126. (Odluka Komisije 2005/91/EZ) u dijelu 1.2. poglavlja I. Priloga I. Sporazumu dodaje se sljedeća točka:
   
      
                  „127.
               
               
                  
                     32004 R 0745: Uredba Komisije (EZ) br. 745/2004 od 16. travnja 2004. o određivanju mjera za uvoz proizvoda životinjskog podrijetla za osobnu potrošnju (SL L 122, 26.4.2004., str. 1.).
                  U smislu ovog Sporazuma, odredbe ove Uredbe sadrže sljedeće prilagodbe:
                  
                              (a)
                           
                           
                              U članku 2. dodaje se sljedeće:
                              
                                          ‚–
                                       
                                       
                                          Meso divljači i proizvodi od mesa divljači koji ulaze u Norvešku iz Svalbarda, ukoliko njihova količina ne prelazi 5 kg po osobi.’
                                       
                                    
                        
                              (b)
                           
                           
                              Riječi ‚Europska unija’ iz obavijesti u Prilogu II. zamjenjuju se riječima ‚Europska unija i Norveška’.
                           
                        
                              (c)
                           
                           
                              Riječ ‚Norveška’ u članku 1. stavku 4., u bilješci obavijesti iz Priloga II. i u priopćenju iz Priloga III. briše se.”
                           
                        
            
   Članak 2.
   Tekst Uredbe (EZ) br. 745/2004 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 9. srpnja 2005., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 8. srpnja 2005.
      
         
            Za Zajednički odbor EGP-a
         
         
            Predsjednik
         
         Njegova presvijetla visost knez Nikolaus von LIECHTENSTEIN
         
      
   
   
      (1)  SL L 239, 15.9.2005., str. 22.
   
      (2)  SL L 122, 26.4.2004., str. 1.
   
      (3)  Ustavni zahtjevi nisu navedeni.